Diari Oficial de la Generalitat Valenciana


Sumari del DOGV 3098, del 13-10-1997 (1997/10448)

ACORD de 23 de juliol de 1997, de la Comissió Territorial d'Urbanisme de València, sobre la modificació núm. 12 del Pla General d'Ordenació Urbana de Paterna.
--------------------------------------------------------------------------------------------------------------------------------------------------------------

### Dades del document

Número de DOGV
:   3098

Data del DOGV
:   13-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10867


Data del document
:   23-07-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3409 ACORD de 23 de juliol de 1997, de la Comissió Territorial d'Urbanisme de València, sobre la modificació núm. 12 del Pla General d'Ordenació Urbana de Paterna. [97/X10582]
  
La Comissió Territorial d'Urbanisme de València, en sessió de 23 de juliol de 1997, va adoptar l'acord següent:
  
Vist el expedient remés per l'Ajuntament de Paterna sobre la modificació núm. 12 del Pla General d'Ordenació Urbana, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant l'Acord del ple de l'Ajuntament, en sessió del 27 de juny de 1996, i, després del pertinent període d'exposició pública, en el qual es va presentar una al·legació, el mateix òrgan el va aprovar provisionalment el dia 30 d'octubre de 1996.
  
Segon
  
El projecte consta de memòria, plans d'informació i plans d'ordenació, la documentació està completa de conformitat amb allò que s'ha establit en l'article 27 de la Llei Reguladora de l'Activitat Urbanística de la Generalitat Valenciana.
  
Tercer
  
Paterna té el Pla General d'Ordenació Urbana, aprovat definitivament per la Comissió Territorial d'Urbanisme en sessió del 15 de novembre de 1990.
  
Quart
  
La modificació proposada té per objecte l'ampliació de l'amplària del carrer de Gafarda, que passa dels 8 metres actuals als 12 metres proposats, amb el consegüent canvi d'alineacions.
  
El fet es justifica perquè es considera insuficient l'amplària actual per a l'ús de la zona, unifamiliar aïllat, i és, a més, l'amplària de la resta dels carrers d'una amplària superior a 10 metres.
  
Quan es va redactar el Pla Parcial de Sant Antoni de Benaixeve, el 1979, aquest carrer tenia una amplària de 20 metres. Amb l'aprovació posterior del Pla General va passar a tenir 8 metres.
  
Cinquè
  
El 12 de juny de 1997 es va sol·licitar un informe de l'Ajuntament confrontant de Sant Antoni de Benaixeve.
  
Sisè
  
En l'expedient remés per l'Ajuntament consta un informe favorable del Consell Metropolità de l'Horta de 28 d'octubre de 1996.
  
Setè
  
La Comissió Informativa de la Comissió Territorial d'Urbanisme de València, en sessió de 17 de juliol de 1997, va emetre informe relatiu al projecte que ens ocupa, i es compleix, així, allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació és correcta, de conformitat amb l'article 55.1, per remissió a l'article 38 de la LRAU.
  
Segon
  
La modificació que es proposa afecta únicament a sòl destinat a habitatge unifamiliar, i no suposa cap increment en l'edificabilitat actual.
  
Tercer
  
En la documentació s'han presentat els plans que es modifiquen del Pla general, plans números 332100 i 332050. El primer d'aquest dibuixa l'ordenació detallada d'un sector de sòl urbanitzable, GX-Q-52-395. Realitzar aquest disseny compet al corresponent Pla Parcial i no a aquesta modificació d'alineacions.
  
Quart
  
No es troben inconvenients urbanístics per a procedir a la modificació plantejada, i es considera, a més, que els canvis d'alineacions tenen el caràcter d'ordenació detallada de competència municipal.
  
Cinquè
  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva dels plans generals -i de les seues modificacions- de municipis menors de 50.000 habitants, de conformitat amb l'article 38, per remissió de l'article 55.1 de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril , del Govern Valencià, pel qual s'aprova el Reglament d'Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió de 23 de juliol de 1997, acorda aprovar definitivament la modificació núm. 12 del Pla General d'Ordenació Urbana de Paterna, llevat del pla núm. 332100.
  
L'Ajuntament de Paterna haurà de notificar el contingut d'aquest acord a tots els particulars interessats en l'expedient de referència de referència.
  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana en el termini d'un mes, comptador a partir del dia de la publicació.
  
Tot això sense perjudici que es puga exercitar qualsevol altre recurs que s'estime oportú.
  
València, 23 de juliol de 1997.- El secretari de la Comissió Territorial d'Urbanisme: José Manuel Palau Navarro.